**Posvet Komisije za enake možnosti na področju znanosti**

26. november 2019, Velika dvorana MIZŠ, Masarykova c. 16, Ljubljana

Začetek dogodka 9.45

Opis dogodka: Kako ustvariti ustrezne pogoje za raziskovalno delo mladih v Sloveniji?

To je osrednja tema posveta **Izzivi mladih v znanosti**, ki ga organizira Komisija za enake možnosti na področju znanosti. Namen posveta je spodbuditi razmislek o različnih ukrepih, tako na nivoju institucij kot pri oblikovanju ter implementaciji politik, ki mladim raziskovalcem in raziskovalkam odpirajo priložnosti in ne režejo kril.

Pri posvetu bo sodelovalo tudi Društvo Mlada akademija, ki združuje mlade, delujoče v raziskovalni in visokošolski dejavnosti v Sloveniji in na tujem, ter Društvo VTIS, ki med drugim krepi sodelovanje med Slovenci v tujini in raziskovalno-izobraževalnimi ustanovami.

**Program dogodka:**

* **9:45 - 10:00 sprejem, registracija**
* **10:00 – 10:05 uvodni pozdrav**
* **10:05 – 10:15 nagovor državnega sekretarja dr. Jerneja Štromajerja**
* **10:15 - 11:45 prva okrogla miza**
* **11:45 - 12:30 odmor za kosilo**
* **12:30 - 14:00 druga okrogla miza**

PRVA OKROGLA MIZA

Moderatorka: dr. Jovana Mihajlović Trbovc, ZRC SAZU

Tema prve okrogle mize so izzivi, s katerimi se srečujejo mladi ob vračanju iz tujine nazaj v slovensko raziskovalno okolje.

Sodelujoči:

1. dr. Matic Lozinšek, Mlada akademija in Inštitut Jožef Stefan
2. dr. Julija Sardelič, Univerza Victoria v Wellingtonu, Nova Zelandija
3. dr. Boštjan Vihar, Društvo VTIS in Inštitut IRNAS
4. dr. Breda Novotnik, Univerza Calgary, Kanada
5. prof. dr. Anže Županič, Nacionalni inštitut za biologijo

DRUGA OKROGLA MIZA

Moderator: prof. dr. Dejan Škorjanc

Tema druge okrogle mize so medgeneracijski kratki stiki, kjer so obstoječe programske skupine bolj ali manj zaprte in ni ustreznih mehanizmov za vključevanje mladih raziskovalcev in raziskovalk.

Sodelujoči:

1. dr. Tea Romih, Kemijski inštitut
2. prof. dr. Marko Fonovič, Inštitut Jožef Stefan
3. izr. prof. dr. Marina Lukšič-Hacin, ZRC SAZU
4. prof. dr. Mirjana Ule, Fakulteta za družbene vede, Univerza v Ljubljani
5. doc. dr. Dejan Valentinčič, Fakulteta za uporabne družbene študije